Държавен вестник, бр. 18, 2002 г., стр. 5

Б Р О Й  18
Д Ъ Р Ж А В Е Н   В Е С Т Н И К
С Т Р .  5
(3) Привеждане в действие на сигнали, стрел-
ки, апарати, механизми и други устройства,
свързани с осигуряване движението на влако-
вете, се извършва само от лица, притежаващи
документ за заемане на определена длъжност,
на които е възложено това, и то само през вре-
ме на дежурството им.
(4) Управляване на собствени или наети во-
зила на превозвачите се извършва само от лица,
притежаващи свидетелство за правоспособност,
които са включени в списъка на лицата от пер-
сонала, заети пряко с управление на возилата—
приложение към сертификата за безопасност на
превозвача, на които е възложено това,  и то само
през време на дежурството им.
Чл. 8. (1) Работници от железопътния тран-
спорт в период на подготовка и ученици от учеб-
ните заведения по железопътен транспорт, по
време на практическо обучение, се допускат да
работят като втори лица и да привеждат в дейс-
твие локомотиви, сигнали, стрелки, апарати,
съобщителни средства и механизми само под
контрола на дежурните работници, които не-
посредствено обслужват тези устройства и от-
говарят за тях.
(2) През време на полагането на практичес-
ки изпит на работниците по ал. 1 се възлага
самостоятелна работа в присъствие и под лич-
ната отговорност на дежурните работници.
Чл. 9. Основно задължение на всички работ-
ници и служители от НК “ЖИ” и железопътни-
те превозвачи е превозът на пътници и товари
при безусловно осигуряване: безопасност на дви-
жението на влаковете и маневрената дейност,
опазване живота и здравето на пътниците, съз-
даване на необходимите удобства за пътниците
и културното им обслужване през времепрестоя
в гарите и при пътуване във влаковете, опазване
целостта и качествата на товарите.
Чл. 10. (1) Работниците и служителите от
НК “ЖИ” и железопътните превозвачи, чиято
работа е свързана с движението на влаковете и
маневрената дейност, са длъжни:
1. да носят свидетелство за заемане на длъж-
ност и определените им сигнални принадлеж-
ности по време на работа;
2. да познават сигналите и указателите, свър-
зани с работата им;
3. правилно да подават установените сигна-
ли и правилно да сигнализират влаковете и
возилата, местата, устройствата и съоръжени-
ята, за които отговарят;
4. точно да изпълняват заповедите и указа-
нията на сигналите и указателите.
(2) Работник или служител от железопът-
ния транспорт, установил неизправност на пътя,
сигналите по пътя и на други железопътни съ-
оръжения, които застрашават движението на
влаковете, е длъжен незабавно с всички въз-
можни средства да вземе мерки за ограждане
на опасното място, уведомяване на съседните
гари и отстраняване на повредата.
(3) Работниците и служителите, пряко анга-
жирани с безопасността на движението на вла-
ковете, през време на дежурството си нямат
право да отвличат вниманието си от основната
си дейност чрез слушане на радио, гледане на
телевизия, четене на вестници и др.
Чл. 11. (1) Всеки работник преди всяко де-
журство (смяна, пътуване) е длъжен да се яви
на инструктаж.
(2) Всеки началник на поделение или звено
от НК “ЖИ” и железопътния превозвач е длъ-
жен да организира и осигурява инструктиране-
то на работниците.
(3) Провеждането на инструктажа се регис-
трира с подписите на инструктиращия и инст-
руктирания в специална книга.
Чл. 12. За неизпълнение на служебните си
задължения всеки работник и служител носи
лична отговорност.
Чл. 13. При нарушаване на изискванията на
тази наредба работниците и служителите от же-
лезопътния транспорт в зависимост от степента
и характера на нарушението се подвеждат под
административно-наказателна отговорност.
Д Я Л  Т Р Е Т И
ЕКСПЛОАТАЦИОННИ ПУНКТОВЕ
Чл. 14. (1) Експлоатационни пунктове са же-
лезопътните гари с гаровите райони към тях,
разделните постове и спирките.
(2) Гаровият район включва определено ко-
ловозно и стрелково развитие с необходимите
съоръжения и устройства на осигурителната
техника (ОТ) и на съобщенията за регулиране
движението на влаковете и извършване на ма-
неврената дейност. В този район се намират и
съоръженията за обслужване на пътниците.
(3) Спирките са предназначени само за обс-
лужване на пътници и не са открити за служба-
та по движението.
(4) Разделните постове служат за разделяне
текущия път между два гарови района на две
междугария, а ако имат и стрелково развитие—
и за отклоняване движението на влаковете. Те
са съоръжени с необходимите устройства на ОТ
и съобщения. Разделните постове са с дежурен
ръководител по движението или с автоматично
действие.
Чл. 15. (1) Гарите имат наименование, кое-
то е написано върху приемното здание с бъл-
гарски и латински букви както на фасадата, така
и от двете страни по посоката на движение, с
едър и ясно виждащ се шрифт.
(2) Спирките имат наименование, което е
написано с български букви върху фасадата им.
Разделните постове имат наименование или
номер, изписани по същия начин.
Чл. 16. (1) Граници на гаровите райони и
разделните постове при единичните и двойни
жп линии откъм междугарията са входните
светофори.